Displeget em eus penaos e komprenan reolennoù don yezhadur hor yezh. Ar reolennoù diabarzh, ar re a oa e spered ar vrezhonegerien a-raok ma vije bet aloubet o empenn gant reolennoù ar galleg ha gant framm ar galleg. Ar reolennoù a ra framm diazez ar yezh hag a zo orin ar reolennoù all. Ha klasket em eus reiñ deoch da vihanañ un hentenn evit dezvarn ho frazennoù ha gwellaat ho prezhoneg.